**बॉम्बे जयश्री रामनाथ** एक भारतीय गायिका और संगीतकार हैं। उन्होंने तमिल, तेलुगु, कन्नड़, मलयालम और हिंदी सहित कई अन्य भाषाओं के फिल्मी गीतों में अपनी आवाज़ दी हैं। संगीतकारों के परिवार में जन्मी जयश्री अपने परिवार में संगीत अभ्यासकर्ताओं की चौथी पीढ़ी हैं। उन्होंने संगीत की शिक्षा लालगुडी जयरामन और टी.आर बालमणि से प्राप्त की है। 2021 में उन्हें भारत सरकार द्वारा भारत के चौथे सर्वोच्च नागरिक सम्मान पद्म श्री से सम्मानित किया गया। इसके साथ ही दिसंबर 2023 में उन्हें मद्रास संगीत अकादमी द्वारा कर्नाटक संगीत क्षेत्र के सबसे प्रतिष्ठित पुरस्कार संगीत कलानिधि से भी सम्मानित किया गया है। जयश्री आज सबसे अधिक सुने जाने वाले कर्नाटक संगीतकारों में से एक मानी जाती हैं।

आरंभिक जीवन और शिक्षा
---------------------

बॉम्बे जयश्री का जन्म कलकत्ता (वर्तमान में कोलकाता) में एक तमिल भाषी परिवार में हुआ था। उन्होंने कर्नाटक संगीत की प्रारंभिक शिक्षा अपनी माता श्रीमती सीतालक्ष्मी सुब्रमण्यम् और पिता श्री एन॰एन॰ सुब्रमण्यम् से प्राप्त की। इसके बाद आगे की संगीत शिक्षा उन्होंने प्रसिद्ध कर्नाटक संगीतकार वायलिनवादक लालगुडी जयरामन और टी.आर.बालमणि से प्राप्त की। उन्होंने के॰ महावीर जयपुरवाले और अजय पोहनकर से हिंदुस्तानी शास्त्रीय संगीत में प्रशिक्षण प्राप्त किया। साथ ही उन्होंने जी॰एन॰ धंदापाणी अय्यर से वीणा वादन भी सीखा।

जयश्री ने चेंबूर के सेंट एंथोनी हाई स्कूल से अपनी प्रारम्भिक स्कूली शिक्षा पूरी की। इसके बाद मुंबई के आरए पोद्दार कॉलेज से उन्होंने वाणिज्य और अर्थशास्त्र में स्नातक की डिग्री प्राप्त की। उन्होंने भारतीय संगीत में अपना डिप्लोमा गांधर्व महाविद्यालय दिल्ली से किया। मुंबई के श्री राजराजेश्वरी भरत नाट्य कलामंदिर के गुरु के॰ कल्याणसुंदरम् पिल्लई से जयश्री ने भरतनाट्यम् की शिक्षा प्राप्त की। साथ ही वह मुंबई के एमेच्योर ड्रामेटिक क्लब थिएटर से भी जुड़ी थीं।

सन्दर्भ
-------

1. ↑  "Bombay Jayashri on Padma Shri win: It's big for people who loved me for 40 years" [पद्म श्री जीत पर बॉम्बे जयश्री: यह उन लोगों के लिए बहुत बड़ी बात है जिन्होंने मुझे 40 साल तक प्यार किया]. 28 January 2021.
2. ↑  "Profile" [प्रोफ़ाइल]. bombayjayashri.com. मूल से 14 दिसंबर 2013 को पुरालेखित. अभिगमन तिथि 10 जनवरी 2013.
3. ↑  "Pi's lullaby gives Bombay Jayashri Oscar nomination" [पि'स लुल्लाबी गिवेस बॉम्बे जयश्री ऑस्कर नॉमिनेशन]. *द हिन्दू*. 11 जनवरी 2013. अभिगमन तिथि 11 जनवरी 2013.
4. ↑  "Bombay Jayashri" [बॉम्बे जयश्री]. *darbar.org*. मूल से 30 July 2019 को पुरालेखित.
5. ↑  "Padma Awards 2021 announced" [पद्म पुरस्कार 2021 की घोषणा]. गृह मंत्रालय. अभिगमन तिथि 26 January 2021.
6. ↑  "Shinzo Abe, Tarun Gogoi, Ram Vilas Paswan among Padma Award winners: Complete list" [पद्म पुरस्कार विजेताओं में शिंजो आबे, तरूण गोगोई, राम विलास पासवान: पूरी सूची]. *द टाइम्स ऑफ़ इण्डिया*. 25 जनवरी 2021. अभिगमन तिथि 25 जनवरी 2021.
7. ↑  "Music Academy's award winners" [संगीत अकादमी के पुरस्कार विजेता]. *द हिंदू*. 31 दिसंबर 2004.
8. ↑  "ஜெயஸ்ரீ: இசை வானில் இன்னொரு நட்சத்திரம்". *कल्कि (पत्रिका)* (तमिल में). 2 May 1993. पपृ॰ 2–4. अभिगमन तिथि 26 दिसंबर 2022.
9. ↑  "South Indian Music Academy" [दक्षिण भारतीय संगीत अकादमी]. *simala.net*. मूल से 8 July 2019 को पुरालेखित. अभिगमन तिथि 23 अगस्त 2014.

बाहरी कड़ियाँ
-------------

|  |  |
| --- | --- |
|  | **Bombay Jayashri** से संबंधित मीडिया विकिमीडिया कॉमंस पर उपलब्ध है।  |

* औपचारिक जालस्थल
* इंटरनेट मूवी डेटाबेस पर बॉम्बे जयश्री
* फेसबुक पर बॉम्बे जयश्री

{[Authority control}}